Vier sterf in trompop grubotsing naby KlerksdorpDie voertuie se wrakke. Foto: Verskaf Vier mense, twee mans en twee vroue, is Donderdag in ŉ trompop botsing tussen twee sportnutsvoertuie in Noordwes dood. Volgens Russel Meiring, woordvoerder van ER24, het die botsing op die N12 tussen Klerksdorp en Wolmaransstad plaasgevind. “Dit is nog nie duidelik hoe die ongeluk plaasgevind het nie. Die oorsaak van die ongeluk word deur die polisie ondersoek,” het hy gesê. Met paramedici se aankoms op die toneel is albei voertuie se verfrommelde wrakke in die middel van die pad aangetref. “Albei voertuie het grootskaalse skade tydens die botsing opgedoen. Die oorledenes was in die kajuite van die voertuie vasgekeer en moes deur nooddienswerkers uitgesny word.” Die liggame van ŉ man en ŉ vrou is in elk van die wrakke gevind. “Niks kon vir hulle gedoen word nie en hulle is op die toneel dood verklaar.” Nog ŉ vrou is in ŉ ernstige toestand in een van die voertuie aangetref. Nooddienswerkers het haar versigtig uit die wrak verwyder, waarna paramedici haar behandel het voor sy na ŉ hospitaal in Wolmaransstad geneem is. Die voertuie se wrakke. Foto: Verskaf